Id-Deċiżjoni tal-Kummissjoni
tat-28 ta’ Lulju 1997
li tfassal kundizzjonijiet speċjali għall-importazzjoni ta’ molluski b’żewġ valvi, ekinodermi, tunikati u gastropodi tal-baħar li joriġinaw fit-Tajlandja
(Test b’relevanza għaż-ŻEE)
(97/562/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/492/KEE tal-15 ta’ Lulju 1991 li tfassal il-kundizzjonijiet ta’ saħħa għall-produzzjoni u tpoġġija fis-suq ta’ mollusk b’żewġ valvi [1],u kif emendati bl-Att ta’ Adeżjoni ta’ l-Awstrija, l-Finlandja u l-Isvezja, u b’mod partikolari l-Artikolu 9(3)(b) tiegħu,
Billi l-leġislazzjoni tat-Tajlandja żżomm il-Ministeru ta’ l-Agrikoltura u l-Koperattivi, d-Dipartiment tas-Sajd (Spezzjoni tal-Ħut u Diviżjoni tal-Kwalità ta’ Kontroll) (FIQCD) responsabbli għall-ispezzjoni tas-saħħa tal-molluski b’żewġ valvi, enkinodemi, tunikati u gastropdi tal-baħar u għas-sorveljar għall-iġjene u l-kundizzjonijiet sanitarji tal-produzzjoni; billi l-istess leġislazzjoni tagħti s-saħħa lil- FIQCD biex tawtorizza jew tipprojbixxi l-qbid tal-molluski b’żewġ valvi, ekinodremi, tunikati u gastropodi tal-baħar minn ċerti żoni;
Billi l-FIQCD u l-laboratorji tagħha huma kapaċi li effettivament jivverifikaw l-applikazzjoni tal-liġijiet fis-seħħ fit-Tajlandja;
Billi l-awtoritajiet kompetenti tat-Tajlandja ntrabtu li jikkomunikaw regolament u malajr mal-Kummissjoni l-fatti magħrufa (‘data’) fuq il-presenza tal-plankton li jkollha velenu fiż-żoni tal-qbid;
Billi l-awtoritajiet tat-Tajlandja pprovdew assigurazzjonijiet uffiċċjali fir-rigward ta’ konformità mal-ħtiġijiet speċifikati fil-Kapitolu V ta’ l-Anness għad-Direttiva 91/492/KEE u mal-ħtiġiet ekwivalenti ma’ dawk preskritti f’dik id-direttiva għall-klassifikazzjoni tal-produzzjoni u ż-żoni tas-sorveljar, approvazzjoni tat-tluq u ċentri ta’ purifikazzjoni u kontroll tas-saħħa pubblika u sorveljar tal-produzzjoni;
Billi t-Tajlandja hi eleġibbli għall-inklużjoni fil-lista ta’ pajjiżi terzi li jissodisfaw l-kundizzjonijiet ta’ l-ekwivalenza riferuti fl-Artikolu 9(3)(a) tad-Direttiva 91/492/KEE;
Billi t-Tajlandja tixtieq tesporta lill-Komunità molluski b’żewġ valvi friżati jew ipproċessati, ekinodermi, tunikati u gastroodi tal-baħar li ġew sterilizzati jew trattati bis-sħana b’mod konformi mal-ħtiġijiet tad-Deċiżjoni tal-Kummissjoni 93/25/KEE [2], kif emendati b’Deċiżjoni 97/275/KE [3];
Billi, għal dan l-iskop, iż-żoni ta’ produzzjoni mil-liema l-molluski b’żewġ valvi, ekinodermi, tunikati u gastropodi tal-baħar jistgħu jkunu maqbuda u esportati lill-Komunità għandhom ikunu ndikati;
Billi l-kondizzjonijiet speċjali ta’ l-importazzjoni għandhom jgħoddu mingħajr preġudizzju għad-deċizjonijiet meħuda skond ir-Regolament tal-Kunsill 91/67/KEE tat-28 ta’ Jannar 1991 li jikkonċerna l-kundizzjonijiet tas-saħħa ta’ l-annimali li jirregolaw it-tpoġġija fis-suq ta’ l-annimali u prodotti ta’ l-akwakoltura [4], kif l-aħħar emendat bid-Direttiva 95/22/KE [5];
Billi l-miżuri li hemm provduti f’din id-Deċiżjoni huma b’mod konformi ma’ l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
Il-Ministeru ta’ l-Agrikoltura u l-Koperativi, Dipartimenti tas-Sajd - Spezzjoni tal-Ħut u Diviżjoni tal-Kontroll tal-Kwalità (FIQCD) għandha tkun l-awtorità kompetenti fit-Tajlandja għall-verifikazzjoni u ċ-ċertifikazzjoni li molluski b’żewġ valvi, ekinodermi, tunikati u gastropodi tal-baħar jissodisfaw il-ħtiġijiet tad-Direttiva 91/492/KEE.
Artikolu 2
Molluski b’żewġ valvi, ekinodermi, tunikati u gastropodi tal-baħar li joriġinaw mit-Tajlandja u intiżi għall-konsum uman irid joriġina fiż-żoni ta’ produzzjoni awtorizzati stipulati fl-Anness li hawn.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussels, fit-28 ta’ Lulju 1997.